OzLabs/hebrew-wiki-articles huggingface dataset:
צופה בך

"צופה בך" הוא שיר שהוקלט על ידי הזמרת-יוצרת הישראלית איגי וקסמן.<ref name=":0"></ref> הוא יצא לאור ביולי 2000, על ידי חברת התקליטים הד ארצי, כסינגל מתוך האלבום, בעדינות (2000).<ref name=":0" /> את השיר כתבה וקסמן ללחן של ערן רייס והפקה של טל שגב, שהיה אחראי על הפקת שאר השירים מתוך האלבום.

השיר הגיע למקום התשיעי במצעד העברי השבועי של רשת ג'.<ref></ref>

== רקע וכתיבה ==
השיר נכתב על ידי איגי וקסמן, הולחן על ידי ערן רייס והופק על ידי טל שגב.<ref></ref> "צופה בך" סימן את חזרתה של וקסמן לעולם המוזיקה, כאשר האלבום הקודם שהוציאה, לא מחכה יותר לדוור, הופץ בשנת 1997.<ref></ref> ב-ynet נכתב: .<ref name=":1" /> במהלך העבודות על האלבום, עבדה וקסמן עם שגב בשונה משני אלבומי האולפן הראשונים שלה, אותם הפיק חמי רודנר.<ref name=":1" />

== וידאו קליפ ==
האודיו הרשמי של "צופה בך" הועלה ליוטיוב ב-5 בספטמבר 2019.<ref></ref>

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|יולי 2000
|תקליטור
|הד ארצי
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2000
קטגוריה:סינגלים מ-2000
קטגוריה:שירי איגי וקסמן
קטגוריה:שירים בעברית
קטגוריה:שירים שנכתבו על ידי איגי וקסמן
קטגוריה:שירים שהולחנו על ידי ערן רייס
קטגוריה:שירים שהופקו על ידי טל שגב
קטגוריה:סינגלים בהוצאת הד ארצי
יחסי ישראל–ניואה

יחסי ישראל–ניואה הם היחסים הדיפלומטיים בין מדינת ישראל לניואה. היחסים כוננו ב-1 באוגוסט 2023.

==סקירה כללית==
ניואה אמנם אינה חברה באו"ם, אך משתתפת במגוון רחב של ארגונים בינלאומיים, בעיקר באזור אסיה והאוקיינוס השקט. היא גם מקיימת יחסים דיפלומטיים עם כ-20 מדינות, בהן סין, יפן, אוסטרליה, הודו, הפיליפינים וצ'ילה. המדינה הזעירה כבר הביעה תמיכה בישראל בכמה פורומים בינלאומיים, כולל תמיכה בצירוף ישראל ל-ADB, בנק הפיתוח המרכזי של אסיה .

ב-1 באוגוסט 2023 הוכרז כינון יחסים דיפלומטיים בין ישראל למדינת האי, ניואה. שגריר ישראל בניו זילנד רן יעקובי, השליח הרשמי הראשון מטעם ישראל לניואה הגיע למדינה לרגל קבלת פנים לכבוד 75 שנה לישראל, במהלכה הוכרז על כינון היחסים בין שתי המדינות. כינון היחסים הושג כחלק ממאמציה של ישראל לחזק את הקשרים עם מדינות האוקיינוס השקט.

טקס החתימה נערך בין רן יעקובי וראש ממשלת ניואה, דלטון טגלאגי בבירת המקום, אלופי.

== קישורים חיצוניים ==

* 
*
* 

קטגוריה:יחסי ישראל – ניו זילנד
קטגוריה:ניואה
עוד קצת

"עוד קצת" הוא שיר שהוקלט על ידי הזמרת-יוצרת הישראלית איגי וקסמן.<ref name=":0"></ref> הוא יצא לאור ב-1 בנובמבר 2000, על ידי חברת התקליטים הד ארצי, כסינגל מתוך האלבום, בעדינות (2000).<ref name=":0" /> את השיר כתבה וקסמן ללחן והפקה של טל שגב, שהיה אחראי על הפקת שאר השירים מתוך האלבום.<ref name=":1"></ref>

השיר הגיע למקום השישי במצעד העברי השבועי של רשת ג'.

== רקע וכתיבה ==
השיר נכתב על ידי איגי וקסמן והולחן והופק על ידי טל שגב.<ref name=":1" /> השיר דורג לראשונה במקום ה-19 במצעד העברי השבועי של רשת ג'.<ref></ref> בשבוע העוקב, עלה למקום ה-14 וזכה בתואר "העלייה הגבוהה".<ref></ref> בהמשך לכך, נכנס לעשירייה הפותחת,<ref></ref> עד שהגיע בשיאו למקום השישי לאחר מספר שבועות בהם שהה בעשירייה הפותחת.<ref></ref>

לאחר אחד-עשר שבועות בהם שהה במצעד, הוא יצא מהמצעד.

== וידאו קליפ ==
האודיו הרשמי של "צופה בך" הועלה ליוטיוב ב-5 בספטמבר 2019.<ref></ref>

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|אוקטובר 2000
|תקליטור
|הד ארצי
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2000
קטגוריה:סינגלים מ-2000
קטגוריה:שירי איגי וקסמן
קטגוריה:שירים בעברית
קטגוריה:שירים שנכתבו על ידי איגי וקסמן
קטגוריה:שירים שהולחנו על ידי טל שגב
קטגוריה:שירים שהופקו על ידי טל שגב
קטגוריה:סינגלים בהוצאת הד ארצי
תחנת אורחובו

תחנת אורחובו (ברוסית: Орехово) היא תחנת הרכבת התחתית של מוסקבה בקו זמוסקבורצקאיה.

היא ממוקמת ברובע צפון אורחובו-בוריסובו של המחוז האדמיניסטרטיבי הדרומי של מוסקבה.

התחנה נפתחה ב-30 בדצמבר 1984, והיא ממוקמת בין התחנות צאריצינו ודומדדובסקאיה.

שעת פתיחת התחנה ב-05:35, שעת סגירת התחנה לכניסת נוסעים ב-01:00. ממוקמת בעומק שּלּ 9 מטר<ref></ref>.

== גלריה ==
<gallery mode="packed" heights="160px">
קובץ:Vestibule of Orekhovo metro station 2023-12 1703259620.jpg|לובי התחנה
קובץ:Vestibule of Orekhovo metro station 2023-12 1703259583.jpg|בתוך הלובי
</gallery>

== קישורים חיצוניים ==

== הערות שוליים ==

אורחובו
תחנת וולז'סקאיה

תחנת וולז'סקאיה (ברוסית: Волжская) היא תחנה של הרכבת התחתית של מוסקבה בקו ליובלינסקו-דמיטרובסקאיה.

התחנה ממוקמת בין שלוש נפות טקסטילשצ'יקי, ליובלינו וקוזמינקי של המחוז האדמיניסטרטיבי הדרום-מזרחי של מוסקבה.

תחנת וולז'סקאיה נפתחה ב-28 בדצמבר 1985, והיא ממוקמת בין התחנות פצ'טניקי וליובלינו.

תחנת וולז'סקאיה קיבלה את שמה משדרת וולז'סקי הסמוכה. היא אחת התחנות הרדודות ביותר במטרו של מוסקבה, ממוקמת בעומק של 8 מטר<ref></ref>.

== קישורים חיצוניים ==

== הערות שוליים ==

וולז'סקאיה
מתאוס פרנסה

מתאוס פרנסה דה אוליביירה (בפורטוגזית: Matheus França de Oliveira; נולד ב-1 באפריל 2004) הוא כדורגלן ברזילאי המשחק כקשר התקפי במועדון הכדורגל האנגלי קריסטל פאלאס.

== קריירה ==
מתאוס פרנסה הצטרף לקבוצת הנוער של המועדון הברזילאי פלמנגו בגיל 12 והפך במהרה לאחד השחקנים הבולטים שלהם. בדצמבר 2021, הוא ערך את הופעת הבכורה שלו בקבוצה הבוגרת של פלמנגו, והפגין את כישוריו ואת הפוטנציאל שלו. החוזה של פרנסה עם פלמנגו כלל סעיף שחרור של 200 מיליון אירו. באוגוסט 2023, פרנסה עבר לקריסטל פאלאס מהפרמייר ליג תמורת סכום של כ-20 מיליון אירו.

== נבחרת לאומית ==
פראנסה ייצג את מדינתו בנבחרת ברזיל עד גיל 16, ורשם שש הופעות. הוא גם זומן לנבחרת ברזיל עד גיל 20, באליפות דרום אמריקה עד גיל 20 ב-2023. עם זאת, פלמנגו שהייתה קבוצתו באותה תקופה, ביקשה את שחרורו על מנת שישתתף בגביע העולם למועדונים.

== קישורים חיצוניים ==

== הערות שוליים ==

קטגוריה:כדורגלנים ברזילאים
קטגוריה:קשרי כדורגל ברזילאים
קטגוריה:כדורגלני פלמנגו
קטגוריה:כדורגלני קריסטל פאלאס
קטגוריה:ברזילאים שנולדו ב-2004
ברנדון ואסקס

ברנדון ואסקס טולדו (באנגלית: Brandon Vázquez Toledo; נולד ב-14 באוקטובר 1998) הוא כדורגלן אמריקאי שמשחק כחלוץ בסינסינטי ובנבחרת ארצות הברית.

== קריירה ==
ואסקס חתם בקבוצת ה-MLS, אטלנטה יונייטד, בדצמבר 2016 לקראת עונת הבכורה שלה בליגה. בשתי העונות הראשונות שלו במועדון, תחת המנג'ר טאטה מרטינו, ואסקס הוצב כשחקן כנף ולא בעמדתו הטבעית כחלוץ. בקבוצת המילואים, ואסקס רשם 21 הופעות וכבש שער אחד במהלך שתי העונות הללו.

ב-19 בנובמבר 2019, נבחר ואסקס על ידי נאשוויל בדראפט של ה-MLS לשנת 2019. לאחר מכן, הוא הועבר לסינסינטי, שם תחילה שימש כמחליף. הוא עשה את פריצת הדרך שלו בעונת 2022 תחת המנג'ר החדש פט נונן. לאחר מכן, הוא קבע את שיא השערים בעונה אחת בתולדות המועדון.<ref></ref> ב-3 באוגוסט 2022, נבחר ואסקס לשחק בקבוצת האולסטאר של ה-MLS. ואסקס הפך לשחקן השני ממועדון סינסינטי שנבחר אי פעם לסגל כוכבי ה-MLS.

== נבחרת לאומית ==
ואסקס ערך את הופעת הבכורה שלו בנבחרת ארצות הברית ופתח במשחק ידידות בינלאומי נגד נבחרת סרביה ב-25 בינואר 2023, באצטדיון בנק קליפורניה בלוס אנג'לס.

== קישורים חיצוניים ==

== הערות שוליים ==

קטגוריה:אמריקאים שנולדו ב-1998
קטגוריה:כדורגלנים אמריקאים
קטגוריה:חלוצי כדורגל אמריקאים
קטגוריה:כדורגלני אטלנטה יונייטד
קטגוריה:כדורגלני סינסינטי
קטגוריה:כדורגלני נבחרת ארצות הברית
משפחת לניאדו

משפחת לניאדו נחשבת לאחת המשפחות המיוחסות בקרב יהדות חלב, והעמידה רצף של 7 דורות של רבנים (בחלב) במשך כמאתיים שנה. יש אומרים שפירוש המילה "לניאדו" הוא "שעיר", ויש משערים שהוא מהשם "לינייה" שפירושו "עץ" בשפה הקסטיליאנית.

אחדים מבני משפחת לניאדו, כונו בשם משפחה נוסף, כגון: "לניאדו-מלכי שובה", לניאדו-סומך" או "לניאדו-זג'יר". למעשה, כולם הם בני אותה משפחה, הכינויים הנוספים באו להבדיל בין שנים מבני אותה משפחה שנקראו בשם דומה.

==שורשי המשפחה וראשיתה==
רבי שמואל לניאדו, אבי המשפחה, היה ממגורשי ספרד.
לפי המסורת של קהילת יהודי חלב, נשלח רבי שמואל לארם צובא (חלב) על ידי רבי יוסף קארו מהעיר צפת, לבקשתם של חכמי ארם צובא לשלוח להם רב שיעמוד בראשם.
באיגרת ששלח להם רבי יוסף קארו, כתב להם על רבי שמואל לניאדו "הנה אנכי שולח לכם איש אשר כמוני".

==שושלת משפחת לניאדו==
שמאל
*רבי שמואל לניאדו (נפטר ה'רצ"ב, 1532).
*בנו, רבי אברהם לניאדו (נפטר ה'שמ"ה, 1585).
*בנו, רבי שמואל לניאדו, "בעל הכלים" (נפטר בשנת ה'ש"ע, 1610).
*בנו, רבי אברהם לניאדו, בשנת ה'שפ"ג (1623) לערך עזב את ארם צובא ועלה להתיישב בירושלים.
*בנו (בכורו), רבי שלמה לניאדו [הזקן] (נפטר ה'ת"ס, 1700). לא היו לו ילדים.
*רבי אברהם לניאדו.
*בנו, רבי שמואל לניאדו (נפטר ה'תק"י, 1750). היה תלמיד של סבו.
*בנו, רבי רפאל שלמה לניאדו, מחבר ספר "בית דינו של שלמה" (נפטר ה'תקנ"ד, 1793). בנו הוא רבי אפרים לניאדו, מחבר ספר "דגל מחנה אפרים" (נפטר ה'תקס"ה, 1805) מכונה גם "הרב הדיין".
*אחיו, רבי אליהו לניאדו (נפטר ה'תקמ"ו, 1786).
*בנו, רבי שמואל לניאדו
*בנו, רבי עובדיה לניאדו (נפטר ה'תקע"ח, 1818), מכונה "הרב החסיד".
*בנו, רבי אברהם לניאדו (נפטר ה'תרמ"ב, 1882), מכונה "הרב המכוון".
*בנו, רבי מאיר לניאדו (נפטר התרע"א, 1911). מכונה "הרב הסופר". היו לו ארבעה בנים: רבי אברהם, רבי רפאל שלמה, רבי עובדיה ורבי דוד.
*בנו, רבי רפאל שלמה לניאדו (נפטר ה'תרפ"ה, 1925). בנו עו"ד מאיר לניאדו שימש כנשיא ועד העדה הספרדית בירושלים.

==סדר הרבנות בעיר חלב==
*ה'שס"א - הש"ע (1601 -1610) - כיהן כרב העיר חלב רבי שמואל לניאדו (בעל הכלים).
*הש"ע - ה'שפ"ז (1610 - 1627) - כיהן בנו, רבי אברהם לניאדו.
*ה'ת"י - ה'ת"ס (1650 - 1700) - כיהן בנו, רבי שלמה לניאדו [הזקן].
*ה'ת"ס - ה'ת"ע (1700 - 1710) - כיהן רבי אברהם לניאדו, שגם היה מצאצאי רבי שמואל לניאדו.
*ה'ת"ע - ה'תק"י (1710 - 1750) - כיהן בנו, רבי שמואל לניאדו.
*ה'תק"י - ה'תקמ"ז (1750 - 1787) - כיהן בנו, רבי רפאל שלמה לניאדו.
*ה'תקמ"ז - ה'תקס"ה (1787 - 1805) - כיהן בנו, רבי אפרים לניאדו.

==לקריאה נוספת==
*דוד לניאדו, לקדושים אשר באר"ץ: לתולדות חכמי ורבני אר"ץ, מהדורה שנייה בעריכת אליהו עטייה, ירושלים תש"ם, עמ' עב - פט
*משה בצרי, ליקוטי המליץ, בתוספת מבוא ותולדות משפחת לניאדו, מכון הכתב, ירושלים תשס"ה (2005)
*יהודי סוריה: היסטוריה, תרבות וזהות עורך ירון הראל, רמת גן : הוצאת אוניברסיטת בר-אילן, תשע"ו 2015

==הערות שוליים==

*
לניאדו
גדעון אילת (טייס)

גדעון אילת (נולד בדצמבר 1952) הוא קצין צה"ל בדימוס בדרגת תת-אלוף. כיהן כראש להק המודיעין.

==שירות צבאי==
בשנת 1970 התגייס לחיל האוויר וסיים קורס טיס במגמת קרב. עם סיום הקורס, הוצב כטייס קרב בטייסת 201, טייסת F-4 פנטום ("קורנס"). את גיחתו המבצעית הראשונה במטוס ערך במלחמת יום הכיפורים בחזית הדרום. בהמשך לקח חלק בלחימה גם בחזית הצפון. בשנים 1983-1985 פיקד על טייסת 109. לאחר מכן, בשנים 1987-1988, פיקד על טייסת 117 בעת קליטת מטוסי F-16C/D. בשנים 1992–1994 שימש כמפקד בסיס רמת דוד ובשנים 1994–1996 שימש כראש להק המודיעין.

== הערות שוליים ==

קטגוריה:טייסי חיל האוויר הישראלי
קטגוריה:ראשי להק המודיעין
קטגוריה:תתי-אלופים בחיל האוויר
קטגוריה:ישראלים שנולדו ב-1952
קטגוריה:חיילי חיל האוויר במלחמת יום הכיפורים
קטגוריה:חיילי חיל האוויר במלחמת לבנון הראשונה
יאקוב ואדלייך

יאקוב ואדלייך (בצ'כית: Jakub Vadlejch; נולד ב-10 באוקטובר 1990) הוא אתלט צ'כי, סגן האלוף האולימפי (טוקיו 2020), סגן אלוף העולם (לונדון 2017) ואלוף אירופה (רומא 2024) בהטלת כידון.

== ביוגרפיה ==
=== 2010 ===
באליפות אירופה שנערכה ביולי בברצלונה, ספרד סיים ואדלייך במקום 16 בהטלת כידון בתוצאה של 76.04 מטר.

=== 2011 ===
באליפות העולם שנערכה בספטמבר בדאיגו, קוריאה הדרומית סיים במקום 16 בהטלת כידון בתוצאה של 80.08 מטר.

=== 2012 ===
באולימפיאדת לונדון שנערכה באוגוסט סיים במקום 25 בתוצאה של 77.61 מטר.

=== 2014 ===
באליפות אירופה שנערכה באוגוסט בציריך, שווייץ סיים במקום 20 בתוצאה של 75.14 מטר.

=== 2015 ===
באליפות העולם שנערכה באוגוסט בבייג'ינג, הרפובליקה העממית של סין סיים במקום 20 בתוצאה של 78.95 מטר.

=== 2016 ===
באליפות אירופה שנערכה ביולי באמסטרדם, הולנד סיים במקום תשיעי בתוצאה של 78.12 מטר.

באולימפיאדת ריו דה ז'ניירו שנערכה באוגוסט סיים במקום שמיני בהטלת כידון בתוצאה של 82.48 מטר.

=== 2017 ===
==== סגן אלוף העולם ====
באליפות העולם שנערכה באוגוסט בלונדון, הממלכה המאוחדת זכה במדליית כסף בשיא אישי חדש של 89.73 מטר, אחרי יוהנס פטר מגרמניה (89.89 מטר) ולפני פטר פרידריך מצ'כיה (88.43 מטר).

=== 2018 ===
באליפות אירופה שנערכה באוגוסט בברלין, גרמניה סיים במקום שמיני בתוצאה של 80.64 מטר.

=== 2019 ===
באליפות העולם שנערכה באוקטובר בדוחה, קטר סיים במקום חמישי בתוצאה של 82.19 מטר.

=== 2021 ===
==== סגן אלוף אולימפי ====
באולימפיאדת טוקיו שנערכה באוגוסט זכה ואדלייך במדליית כסף בהטלת כידון בתוצאה של 86.67 מטר, אחרי ניראז' צ'ופרה מהודו (87.58 מטר) ולפני ויטזסלב וסלי מצ'כיה (85.44 מטר).

=== 2022 ===
==== מדליית ארד באליפות העולם ====
באליפות העולם שנערכה ביולי ביוג'ין, אורגון, ארצות הברית זכה במדליית ארד בהטלת כידון בתוצאה של 88.09 מטר, אחרי אנדרסון פיטרס מגרנדה (90.54 מטר) וניראז' צ'ופרה (88.13 מטר).

==== סגן אלוף אירופה ====
באליפות אירופה שנערכה באוגוסט במינכן, גרמניה זכה במדליית כסף בתוצאה של 87.28 מטר, אחרי יוליאן ובר מגרמניה (87.66 מטר) ולפני לאסי אטלטאלו מפינלנד (86.44 מטר).

=== 2023 ===
==== מדליית ארד נוספת באליפות העולם ====
באליפות העולם שנערכה בבודפשט שבהונגריה באוגוסט זכה במדליית ארד בתוצאה של 86.67 מטר, אחרי ניראז' צ'ופרה מהודו (88.17 מטר) וארשד נדים מפקיסטן (87.82 מטר).

== שיאים אישיים ==
* הטלת כידון: 90.88 מטר (2022)

==קישורים חיצוניים==

קטגוריה:מטילי כידון צ'כים
קטגוריה:אתלטים באולימפיאדת לונדון (2012)
קטגוריה:אתלטים באולימפיאדת ריו דה ז'ניירו (2016)
קטגוריה:מטילי כידון באולימפיאדת טוקיו (2020)
קטגוריה:נושאי דגל צ'כיה באולימפיאדה
קטגוריה:צ'כים שנולדו ב-1990
פארס שעיבי

פארס שעיבי (בערבית: فارس شعيبي, בצרפתית: Farès Chaïbi; נולד ב-28 בנובמבר 2002 בליון שבצרפת) הוא כדורגלן אלג'יראי-צרפתי המשחק בעמדת קשר הכנף בקבוצת איינטרכט פרנקפורט מהבונדסליגה ובנבחרת אלג'יריה.

== קריירת מועדונים ==
שעיבי גדל במחלקות הנוער של FC ליון וטולוז. בשנת 2020 החל לשחק בקבוצת המילואים של טולוז. ב-7 באוגוסט 2022 ערך את הופעת הבכורה שלו בקבוצה הראשונה של המועדון, בתיקו 1-1 נגד ניס במסגרת המחזור הראשון בליגת העל הצרפתית לעונת 2022/2023. ב-17 בספטמבר הבקיע את שער הבכורה שלו במועדון, בהפסד 2-1 לליל במסגרת המחזור השמיני בליגה. בעונתו הראשונה בקבוצה הראשונה של המועדון ערך 36 הופעות ליגה, בהן הבקיע חמישה שערים.

בקיץ 2023 עבר שעיבי לאיינטרכט פרנקפורט מהבונדסליגה תמורת 17 מיליון אירו, שם חתם על חוזה לחמש שנים. בעונת הבכורה שלו בקבוצה, 2023/24, הבקיע שעיבי שני שערי ליגה ב-28 הופעות, וסייע לפרנקפורט לסיים במקום השישי בליגה.

== קריירה בינלאומית ==
ב-23 במרץ 2023 ערך שעיבי את הופעת הבכורה שלו בנבחרת אלג'יריה, בניצחון 2-1 על נבחרת ניז'ר במסגרת מוקדמות גביע אפריקה לאומות 2023.

נכלל בסגל נבחרת אלג'יריה לטורניר גביע אפריקה לאומות 2023.

== תארים ==
;טולוז
* הגביע הצרפתי (1): 2022/2023

== קישורים חיצוניים ==

קטגוריה:כדורגלנים אלג'יראים
קטגוריה:קשרי כדורגל אלג'יראים
קטגוריה:כדורגלנים צרפתים
קטגוריה:קשרי כדורגל צרפתים
קטגוריה:כדורגלני טולוז
קטגוריה:כדורגלני איינטרכט פרנקפורט
קטגוריה:כדורגלני נבחרת אלג'יריה
קטגוריה:כדורגלני גביע אפריקה לאומות 2023
קטגוריה:צרפתים שנולדו ב-2002
ניקולאס מיקלסון

לוק סאה ניקולאס קנגקטקיד מיקלסון (בדנית: Look Saa Nicholas Kengkhetkid Mickelson, בתאית: ลูกโซ่ นิโคลัส เก่งเขตกิจ มิคเคลสัน; נולד ב-24 ביולי 1999 בסקיין שבנורווגיה) הוא כדורגלן נורווגי-תאילנדי המשחק בעמדת המגן הימני בקבוצת אודנסה בולקלוב מליגת העל הדנית ובנבחרת תאילנד.

== קריירת מועדונים ==
מיקלסון גדל במחלקות הנוער של אוטסטאד והאמקאם. הוא החל את הקריירה המקצוענית שלו במדי הקבוצה הבוגרת של האמקאם במסגרת הליגות הנמוכות בנורווגיה, וערך 55 הופעות ליגה במדי המועדון.

ב-12 בינואר 2019 חתם מיקלסון בסטרומסגודסט מליגת העל הנורווגית. הוא ערך 29 הופעות ליגה במדי המועדון.

ב-31 באוגוסט 2021 חתם מיקלסון באודנסה בולקלוב מליגת העל הדנית.

== קריירה בינלאומית ==
מיקלסון שיחק בנבחרות הצעירות של נורווגיה.

ב-25 במרץ 2023 ערך מיקלסון את הופעת הבכורה שלו בנבחרת תאילנד, בהפסד 3-1 לנבחרת סוריה במשחק ידידות.

נכלל בסגל נבחרת תאילנד לטורניר גביע אסיה 2023.

== קישורים חיצוניים ==

== הערות שוליים ==

קטגוריה:כדורגלנים נורווגים
קטגוריה:מגני כדורגל נורווגים
קטגוריה:כדורגלנים תאילנדים
קטגוריה:מגני כדורגל תאילנדים
קטגוריה:כדורגלני סטרומסגודסט
קטגוריה:כדורגלני אודנסה בולקלוב
קטגוריה:כדורגלני נבחרת תאילנד
קטגוריה:כדורגלני גביע אסיה 2023
קטגוריה:ספורטאים זרים בדנמרק
קטגוריה:נורווגים שנולדו ב-1999
קטגוריה:תאילנדים שנולדו ב-1999
אנחל טורס

אנחל יסיד טורס קיניונס (בספרדית: Ángel Yesid Torres Quiñones; נולד ב-6 באפריל 2000 בבוגוטה שבקולומביה) הוא כדורגלן קולומביאני המשחק בעמדת קשר הכנף בקבוצת בלזאן מליגת העל המלטזית.

== קריירת מועדונים ==
טורס גדל במחלקות הנוער של ריאל אקדמיה ופורטו. בשנת 2019 החל לשחק בקבוצת המילואים של פורטו. ב-20 בינואר 2021 חתם טורס באלברקה מהליגה הפורטוגלית השלישית, במדיה ערך 26 הופעות ליגה והבקיע ארבעה שערים.

ב-1 ביולי 2022 חתם טורס בבלזאן מליגת העל המלטזית. בעונתו הראשונה במועדון ערך 23 הופעות ליגה, בהן הבקיע 15 שערים.

== קישורים חיצוניים ==

קטגוריה:כדורגלנים קולומביאנים
קטגוריה:קשרי כדורגל קולומביאנים
קטגוריה:קולומביאנים שנולדו ב-2000
Meltdown

"Meltdown" הוא שיר של הראפר האמריקאי טראוויס סקוט בהשתתפות הראפר הקנדי דרייק, מתוך אלבום האולפן הרביעי של סקוט, Utopia, שיצא לאור ב-28 ביולי 2023. השיר יצא לאור ב-2 באוגוסט 2023 באמצעות קקטוס ג'ק רקורדס ואפיק רקורדס כסינגל השלישי מתוך האלבום. סקוט ודרייק כתבו את השיר לצד המפיקים בוי-1דה, וינילז, טיי קית', BNYX וסקוטי קולמן.

==רקע וכתיבה==
השיר מתחיל כשדרייק לוחש על "מבנה של דגימת מיתרים מרושעת", במעבר ל"זרימה אוורירית וצרדתית", עם דיס נגד המפיק פארל ויליאמס והראפר פושה טי..<ref name="hnhh"/> ויליאמס מוקד עקב תפקידו החדש כמנהל קריאייטיב של לואי ויטון; תפקיד שהוחזק בעבר על ידי וירג'יל אבלו המנוח, חברו של דרייק.<ref></ref> הוא אף התייחס לקשר ההדוק של פושה טי לויליאמס. האחרון זכה בעבר ללעג על ידי דרייק בווידאו קליפ ל-"Jumbotron Shit Poppin" (2022).<ref></ref> בנוסף, דרייק מציין את רצועת הדיס של פושה טי נגד ג'ים ג'ונס, תומך קרוב של דרייק, בתצוגת אופנה שערך ויליאמס ביוני 2023.<ref></ref> הדיס צוין אף בשל הופעתו באלבום המכיל שיר בהפקת ויליאמס ("Looove").<ref name="complex"></ref> התייחסות נוספת היא לתביעה שיזם מגזין ווג לאחר שדרייק ו-21 סבאג' הוציאו שער מזויף למגזין כדי לקדם את אלבומם Her Loss (2022).<ref></ref> סקוט "מוצא את עצמו, באופן דומה, הופך לקטנוני וראוותני על פני הבתים שלו" ומתייחס לדמות הבדיונית וילי וונקה במהלך אחד מהם.<ref></ref> מילים אלו נתפסו כמכוונות אל טימותי שאלאמה, שדווח כי עתיד לגלם את הדמות בסרט "וונקה" (2023), ויצא עם זוגתו לשעבר של סקוט קיילי ג'נר, בעת צאתו של השיר.<ref></ref> בדומה לאחד משיתופי הפעולה הקודמים שלהם, "Sicko Mode", מתוך אלבום האולפן השלישי של סקוט, Astroworld, הרצועה כוללת שלושה החלפות מקצב.

==קבלה ביקורתית==
ארון אץ מ-HotNewHipHop שיבח את האמנים על "הופעה יוצאת דופן", ותיאר את הבתים שלהם כ"יישום לירי מרשים", עם "שפע של שורות שניתן לצטט".<ref name="hnhh"></ref> בביקורת שלילית, מוקם השיר בבילבורד בין שלוש הרצועות הגרועות ביותר באלבום, שם תואר כ"מאכזב" ובוקרו במיוחד הבתים של דרייק, על כך שהם מכילים "חפירות זולות".<ref></ref>

== מיקומי שיא ==

== הערות שוליים ==

קטגוריה:שירי 2023
קטגוריה:סינגלים מ-2023
קטגוריה:שירי טראוויס סקוט
קטגוריה:שירי דרייק
קטגוריה:שירים באנגלית
קטגוריה:שירי דיס
קטגוריה:סינגלים שהגיעו למקום הראשון במצעד קנדה הוט 100
יומנה של נואל

יומנה של נואל (באנגלית: The Noel Diary) הוא סרט דרמה קומדיה רומנטית לחג המולד משנת 2022 בבימויו של צ'ארלס שייר, אשר נכתב על ידי רבקה קונור, דייוויד גולדן, צ'ארלס שייר וריצ'רד פול אוונס.<ref name="The Noel Diary' Netflix Christmas Movie"></ref><ref></ref> בסרט מככבים ג'סטין הארטלי, בארט דוס, בוני בדליה, אסנס אטקינס וג'יימס רימר.<ref></ref><ref></ref><ref></ref><ref></ref><ref></ref><ref></ref>

הסרט עלה לשידור ב-24 בנובמבר 2022 בנטפליקס.

== עלילה ==
כאשר הסופר הפופולרי ג'ייק טרנר (ג'סטין הארטלי) חוזר לבית ילדותו בחג המולד, על מנת לסגור את עניינה של אמו המנוכרת שנפטרה, הוא מגלה יומן שעשוי להכיל מידע הקשור לעבר שלו ושל רייצ'ל (בארט דוס), אישה צעירה ומעניינת במסע משלה. רייצ'ל מופיעה בביתו בחיפוש אחר מידע על אמה הביולוגית, נואל, שבעבר הייתה האומנת של ג'ייק ואחיו בנג'מין. נואל הייתה בת 17 בזמן לידתה של רייצ'ל ונאלצה לוותר על ילדתה, מכיוון שלא יכלה להרשות לעצמה לטפל בה. ג'ייק ורייצ'ל יוצאים יחד למסע על מנת לגלות עובדות על עברם ולהחליט על עתידם.<ref></ref><ref></ref>

== דמויות ==
* ג'סטין הארטלי בתפקיד ג'ייק טרנר
* בארט דוס בתור רייצ'ל קמפבל
* אסנס אטקינס בתפקיד נואל אליס
* בוני בדליה בתור אלי פוסטר
* ג'יימס רימר בתור סקוט טרנר
* אהרון קוסטה גאניס בתפקיד מאט סגרטו
* ג'ף קורבט בתור איאן פייג'
* אנדריאה סווך בתור סבטלנה
* לוצ'יה ספינה כבעלת חנות ספרים

== קישורים חיצוניים ==
* 

== הערות שוליים ==

קטגוריה:סרטי קומדיה רומנטית אמריקאיים
קטגוריה:נטפליקס: סרטים
קטגוריה:סרטי 2022
אינרציה (סרט)

אינרציה הוא סרט קולנוע ישראלי משנת 2015 בכתיבה ובימויו של עידן חגואל, עם אילנית בן יעקב בתפקיד הראשי.

העלילה היא על אישה המתעוררת מחלום בלהות בו רצחה את בעלה, מגלה שהוא נעלם והיא נאלצת להמשיך בכוח ההתמד ולהתמודד עם המציאות של אישה בודדה.

הסרט הוקרן בפסטיבל ברלין 2016, במסגרת הפורום, ובפסטיבל הסרטים הבינלאומי חיפה וזכה בציון שבח בפסטיבל אוטופיה 2015.

הסרט צולם באתרים שונים בחיפה - שכונת נווה שאן, הכרמלית רכבל חיפה, נמל חיפה וחוף הים בחיפה.

==תקציר העלילה==
מירה סגל (אילנית בן יעקב) היא עקרת בית בת 40 המתגוררת עם בעלה בני (דודו ניב) בשכונת נווה שאנן בחיפה. בני עובד במכס בנמל חיפה. אין להם ילדים.

בוקר אחד היא מתעוררת בצעקה מחלום בלהות בו "הרגה" את בעלה ומגלה שבעלה יצא מוקדם מהרגיל לעבודה. ככול שמתקדם היום מתגנב בה החשד שמשהו אירע לבעלה. מודאגת, היא פונה למשטרה ומדווחת עליו כנעדר. בתחנה מעודדת אותה החוקרת (פלורנס בלוך) לחזור הביתה ולהמתין. החוקרת מביאה לה חסר בית (בני שיף) הדומה לתיאור של בני ומבטיחה להמשיך בחקירה.

אמה סלין (גליה ישי) מעודדת אותה אך המצב לא משתנה. היא תולה כרזות על בעלה הנעדר ללא תועלת. הימים הופכים לשבועות וחודשים, ומירה מבינה שעילה להסתגל למצב החדש בכוח ההתמד (אינרציה). היא מתידדת עם השכן גידי (עמי ויינברג) שמובטל זמן ממושך ונמצא בדיכאון שבסופו הוא מתאבד.

מירה מנסה למצוא עבודה ללא הצלחה ולבסוף עובדת כמלצרית במסעדה. בשיטוטיה בחיפה היא נפגשת במקס (מכרם חורי) שגם הוא בודד ולאחר לילה בדירתה הוא עוזב. היא אוספת את בגדיו של בני כדי למסרם לחנות בגדי יד שנייה של ויצו אבל המוכרת (ג'יטה מונטה) מסרבת לקבלם והיא לבסוף שורפת אותם.

לבסוף היא חוזרת לדירת ומגלה בכניסה לבית את בני כשהוא רעב ומוזנח. היא מכניסה אותו לדירה והוא אוכל ואחר כך מנמנם על הספה והם אינם מחליפים מילה.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|אילנית בן יעקב
|מירה סגל
|
|-
|גליה ישי
|סלין
|אמא של מירה
|-
|מוחמד בכרי
|מקס
|
|-
|עמי ויינברג
|גידי
|שכן
|-
|פלורנס בלוך
|חוקרת במשטרה
|
|-
|ג'יטה מונטה
|מוכרת בויצו
|
|-
|אבי טנג'י
|בעל פאב
|
|-
|איהאב
|לוטוף נוייסר
|ידיד של בני
|-
|דודו ניב
|בני סגל
|בעלה של מירה
|-
|בני שיף
|חסר בית
|
|}

==קישורים חיצוניים==

*[https://www.youtube.com/watch?v=n7yIWVHP8Qo קדימון לאינרציה], באתר יוטיוב
*[https://www.cinemaproject.org.il/ns/index.php?option=com_k2&view=item&id=724:2017-07-26-10-13-13&Itemid=77 אינרציה], באתר קרן רבינוביץ

קטגוריה:סרטי 2015
קטגוריה:סרטים ישראליים
קטגוריה:סרטים בעברית
קטגוריה:סרטי דרמה ישראליים
בארט דוס

בארט דוס (באנגלית: Barrett Doss; נולדה ב-20 במרץ 1989) היא שחקנית וזמרת אמריקאית. היא ידועה בתפקידה בתור ויקטוריה יוז בסדרת דרמה אקשן של ABC "תחנה 19".

== ביוגרפיה וקריירה ==
דוס נולדה במיניאפוליס, מינסוטה, ארצות הברית.<ref name=":0"></ref> אמה לבנה ואביה אפרו-אמריקאי. הוריה התגרשו כשהייתה ילדה, והיא גרה עם אמה, קלי סקאליקי, שלימים נישאה לבת זוגה, ורוניקה, שחלקה אחריות הורית.<ref name=":0" /> משפחתה התגוררה באלבקרקי, ניו מקסיקו, במשך שנתיים. לאחר מכן היא בילתה את רוב ילדותה בשיקגו, ולאחר מכן עברה לניו יורק. דוס סיימה את לימודיה בבית הספר המקצועי לילדים במנהטן.<ref name=":0" /> היא למדה בבית הספר גאלאטין של אוניברסיטת ניו יורק.<ref></ref> בניו יורק, היא החלה להופיע על הבמות באוף ברודוויי. בשנת 2013, היא הופיעה לראשונה בטלוויזיה, בפרק בסדרת הקומדיה "רוק 30" של NBC. היא הופיעה בסדרות "מבוקש", "בול" ו"בנות". 

בשנת 2014, היא עשתה את הופעת הבכורה שלה בברודוויי במחזה הקומי "You Can't Take It with You" שם הופיעה לצד ג'יימס ארל ג'ונס ורוז ביירן.<ref></ref>בשנת 2017, דוס כיכבה בתור ריטה הנסון, בקומדיה המוזיקלית של ברודוויי "לקום אתמול בבוקר" עם אנדי קארל.<ref></ref><ref></ref> היא קיבלה את פרס עולם התיאטרון לשנת 2017 על הופעת בכורה יוצאת דופן בברודוויי.<ref name=":0" /> מאוחר יותר באותה שנה, היא לוהקה לתפקיד חוזר בסדרת גיבורי העל של נטפליקס "איירון פיסט".

היא עשתה את הופעת הבכורה שלה בקולנוע ב-2017, כאשר הופיעה בתפקיד משנה בדרמה הביוגרפית "מרשל" בכיכובו של צ'דוויק בוסמן. מאוחר יותר ב-2017, היא לוהקה לתפקיד קבוע בסדרת הדרמה אקשן "תחנה 19", ספין-אוף של "האנטומיה של גריי".<ref></ref> הסדרה עלתה לראשונה ב-2018. בשנת 2019, דוס החלה להופיע מדי פעם בעונה ה-16 של "האנטומיה של גריי".<ref></ref>

ב-2022 כיכבה בסרט חג המולד של נטפליקס "יומנה של נואל", בתור רייצ'ל המגיעה לביתו של הסופר ג'ייק טרנר (ג'סטין הארטלי) בחיפוש אחר אמה הביולוגית.

== פילמוגרפיה ==
{| class="wikitable sortable"
!שנה
! סרט/סדרה
! תפקיד
! class="unsortable" | הערות
|-
| 2013
| רוק 30
| אלייזה לימון
| בפרק: "הוגקוק! /ארוחת צהריים אחרונה"
|-
| 2014
| מבוקש
| חניכה
| בפרק: "שיחה אחרונה"
|-
| rowspan="2" | 2016
| המשפחה
| אסטרה
| בפרק: "אני מנצח"
|-
| בול
| קרי קצ'ום
| בפרק: "קליסטו"
|-
| rowspan="4" | 2017
| בנות
| זבה קרונדלט
| בפרק: "מצב בן ערובה"
|-
| איירון פיסט
| מייגן
| תפקיד חוזר, 7 בפרקים
|-
| פעם אחר פעם
| סרינה
| בפרק: "מזוודות של זכרונות"
|-
| מרשל
| ברטה לנקסטר
|סרט קולנוע 
|-
| 2018–2024
| תחנה 19
| rowspan="2" | ויקטוריה יוז
| תפקיד ראשי עונות 1-7 105 פרקים
|-
| 2019–2023
| האנטומיה של גריי
| תפקיד חוזר עונה 16, תפקיד אורח עונות 17 - 19
|-
| 2022
| יומנה של נואל
| רייצ'ל
|סרט של נטפליקס 
|}

== קישורים חיצוניים ==

== הערות שוליים ==

קטגוריה:בוגרי בית הספר גאלאטין באוניברסיטת ניו יורק
קטגוריה:שחקניות תיאטרון אמריקאיות
קטגוריה:אמריקאיות שנולדו ב-1989
קטגוריה:אמריקאים שנולדו ב-1989
הקבוצה הבין-לאומית סוסקהאנה

הקבוצה הבין־לאומית סוסקהאנה (באנגלית: Susquehanna International Group) היא חברת השקעות פרטית שמרכזה בארצות הברית. החברה עוסקת בסחר באופציות, נגזרים, הלוואות, סחורות, קרנות הון סיכון, קרנות השקעה פרטיות, מסחר במטבעות קריפטו ועוד.

==היסטוריה==
החברה נוסדה ב-1987 מכספם של המייסדים והבעלים ג'פרי יאס, ארתור דנצ'יק, ג'ואל גרינברג ושלושה שותפים נוספים, שהיכרותם החלה בעת לימודיהם באוניברסיטת בינהגמטון. כבר בשנת הקמתה הרוויחה כ-30 מיליון דולר מקניית אופציות מכר שזינקו במהלך התרסקות הבורסה ביום שני השחור.

מטה החברה שוכן בבלה קינווד שבפרברי פילדלפיה, פנסילבניה ויש לה סניפים באירופה ובאסיה, שבהם מועסקים כ-2,000 עובדים.

בשנת 2005 הקימה החברה את SIG China, חברה בת העוסקת בהון סיכון בסין. לפי אתר החברה, ב-15 שנותיה הראשונות היא השקיעה 3.5 מיליארד דולר ב-350 חברות. אחת ההשקעות המוצלחות של החברה הייתה ב-2012, כשהשקיעה 5 מיליון דולר בחברת ByteDance תמורת 15% ממניות החברה. בייטדנס פיתחה מאוחר יותר את אפליקציית "טיקטוק" והעלתה את שווי המניות שבידי סוסקהאנה ל-15 מיליארד דולר. דנצ'יק חבר בדירקטוריון בייטדנס.

בשנת 2006 הקימה החברה את Susquehanna Growth Equity, שמשקיעה בתוכנה ובטכנולוגיית המידע בארצות הברית ובישראל.

לפי הוול סטריט ג'ורנל נכון ל-2019 שווי החברה הוא כ-80 מיליארד דולר. לפי הערכה, בשנת 2018 החזיק ג'פרי יאס 75% מהבעלות בחברה, ארתור דנצ'יק החזיק 19% וג'ואל גרינברג, שפרש ב-2016 החזיק 3%.

החברה פועלת בישראל דרך החברה הבת Susquehanna Growth Equity (S G E) Israel, בניהולו של אמיר גולדמן.

==קישורים חיצוניים==
* 

==הערות שוליים==

קטגוריה:ארצות הברית: חברות פרטיות
קטגוריה:חברות פיננסיות
אריאל דיין

אריאל דיין (נולד ב-1978) הוא קצין צה"ל בדרגת תת-אלוף המכהן כמפקד בסיס תל נוף של חיל האוויר הישראלי.

==ביוגרפיה==
דיין התגייס ב-1997 לקורס טיס אותו סיים במגמת מסוקי סער. במלחמת לבנון השנייה היה סגן מפקד מבנה המסוקים שהוביל את כוח סיירת מטכ"ל לפעולה בבעלבכ בה נהרג עמנואל מורנו. שימש ראש מדור מפקדת העומק וראש מדור מסוקים במטה חיל האוויר. בשנים 2016–2018 פיקד על טייסת 118 לאחר מכן שימש ראש ענף תכנון ובקרה במחלקת תכנון וארגון של חיל האוויר. ב-2020 מונה לראש מחלקת תכנון וארגון במטה החיל.

באוגוסט 2023 הועלה לדרגת תת-אלוף ומונה למפקד בסיס תל נוף. דיין הוא טייס המסוקים הראשון בתפקיד מפקד הבסיס, לאחר שבעבר אויש בעיקר על ידי טייסי קרב.

דיין בעל תואר ראשון במשפטים וכלכלה ותואר שני במדע המדינה מאוניברסיטת חיפה והמכללה לביטחון לאומי.

==קישורים חיצוניים==
*

==הערות שוליים==

קטגוריה:תתי-אלופים בחיל האוויר
קטגוריה:טייסי חיל האוויר הישראלי
קטגוריה:מפקדי בסיס תל נוף
קטגוריה:ראשי מחלקת תכנון וארגון בחיל האוויר
קטגוריה:בוגרי אוניברסיטת חיפה: משפטים
קטגוריה:ישראלים שנולדו ב-1978
הכורסא

הכורסא היא הוצאת ספרים ישראלית, חברה בת של מודן.
==היסטוריה==
ההוצאה הוקמה ב-2010 על ידי הילית חמו-מאיר, היא הוקמה כהוצאת בת של ידיעות ספרים, החל מ-2016 היא הוצאה בת של מודן.

הכורסא מוציאה בעיקר פרוזה מתורגמת, ההוצאה הוציאה למעלה מ-150 ספרים.

בין הסופרים שספריהם הוצאו לאור על ידי הכורסא ניתן למנות את קריסטין הרמל, ג'ון גרין, אנדי ויר, ניל גיימן, סילביה פלאת', זורה ניל הרסטון, מיוריאל ספארק, אליזבת גאסקל.

ב-2017 קיימו שיתוף פעולה עם הוצאת תשע נשמות והוציאו סדרה בשם "חוצפנית" ותת סדרה של נובלות בשם "חוצפנית קטנה". שיתוף הפעולה הסתיים ב-2022.

==קישורים חיצוניים==
* 
* 
* [https://www.e-vrit.co.il/Publisher/513/הוצאת_הכורסא הוצאת הכורסא] באתר עברית
* 
==הערות שוליים==

קטגוריה:ספרי הוצאת הכורסא
הכורסא
קטגוריה:חתולים בתרבות
קטגוריה:ישראל: חברות שהוקמו ב-2010
קטגוריה:הוצאות בת של מודן הוצאה לאור
גיל ארי כהן

גיל ארי כהן (נולד ב-22 באוגוסט 1990) הוא שחקן ומחזאי ישראלי.

== ביוגרפיה ==

גיל ארי כהן נולד בתל אביב וגדל בבת ים. בוגר בית צבי במחזור נ"ג (2015).

בשנת 2015 שיחק בהצגה "חתונה מושלמת" בתיאטרון הספרייה, ובהצגה "איבנוב" בתיאטרון הקאמרי. בשנת 2016 שיחק בהצגה "אויב הציבור" בתיאטרון הקאמרי. בשנת 2017 שיחק בהצגה "שייקספיר מאוהב" בתיאטרון הלאומי הבימה. בשנת 2018 שיחק במחזמר "סוליקא" בתיאטרון באר-שבע. בשנת 2019 שיחק בהצגה "הפקר" בתיאטרון באר-שבע.

בשנת 2020 שיחק בהצגה "זורבה היווני" בתיאטרון הלאומי הבימה. בשנת 2021 כתב ושיחק במחזמר "עמירם" במסגרת חג המחזמר המקורי בתיאטרון הבימה. בשנת 2022 שיחק במחזמר "הלהקה" בתיאטרון הארצי לנוער. בשנת 2022 כתב את המונודרמה "פנתר", שזכתה בפסטיבל סוליקו להצגות יחיד בתיאטרון השעה הישראלי. בשנת 2023 שיחק במחזמר "לעבור את הקיר" בתיאטרון בית-ליסין. בשנת 2023 כתב את ההצגה "הבן של מושיקו הגדול" של תיאטרון הקאמרי. בשנת 2023 כתב את ההצגה "נגזר לחיים" של תיאטרון השעה הישראלי. משנת 2024 משחק במחזמר "סוף העולם שמאלה" בתיאטרון הארצי. משנת 2024 משחק בהצגה "חתונה מושלמת" בתיאטרון הארצי.

== פילמוגרפיה ומחזות ==
=== קולנוע ===
{| class="wikitable" style="text-align:center;"
!שנה
!שם
!דמות
!במאי
|-
|2017
|In Our Hands: The Battle for Jerusalem
|יוסי פרדקין
|ארין צימרמן
|-
|2019
|אחד בלב
|מאבטח רוה"מ
|טליה לביא
|-
|2021
|שף פקטור <small>(סרט טלוויזיה)</small>
|אלעד
|יובל סול בוקר
|}

=== טלוויזיה ===
{| class="wikitable" style="text-align:center;"
!שנה
!שם
!דמות
!במאי
|-
|2017
|הלסביון העליון
|סער
|רוני צידון
|-
|2019
|זאת וזאתי
|מאבטח בכותל
|דן מסר
|-
|2022
|גוף שלישי
|אילן
|שי קפון
|}

=== תיאטרון ===
{| class="wikitable" style="text-align:center;"
!שנה
!שם
!תפקיד
!תיאטרון
|-
| rowspan="2" |2015
|חתונה מושלמת
| rowspan="7" |שחקן
|תיאטרון הספרייה
|-
|איבנוב
| rowspan="2" |התיאטרון הקאמרי
|-
|2016
|אויב הציבור
|-
|2017
|שייקספיר מאוהב
|הבימה
|-
|2018
|סוליקא
| rowspan="2" |תיאטרון באר שבע
|-
|2019
|הפקר
|-
|2020
|זורבה היווני
| rowspan="2" |הבימה
|-
|2021
|עמירם <small>(חג המחזמר המקורי)</small>
|מחזאי, שחקן
|-
| rowspan="2" |2022
|הלהקה
|שחקן
|התיאטרון הארצי
|-
|פנתר
|מחזאי
|תיאטרון השעה הישראלי
|-
| rowspan="3" |2023
|לעבור את הקיר
|שחקן
|תיאטרון בית ליסין
|-
|הבן של מושיקו הגדול
| rowspan="2" |מחזאי
|התיאטרון הקאמרי
|-
|נגזר לחיים
|תיאטרון השעה הישראלי
|-
|2024
|סוף העולם שמאלה
|שחקן
|התיאטרון הארצי
|-
|2024
|חתונה מושלמת
|שחקן
|התיאטרון הארצי
|}

==קישורים חיצוניים==

* 

==הערות שוליים==

קטגוריה:מחזאים ישראלים
קטגוריה:שחקנים ישראלים
קטגוריה:בוגרי תיכון שז"ר (בת ים)
קטגוריה:בוגרי בית צבי
קטגוריה:ישראלים שנולדו ב-1990
למה את דואגת

"למה את דואגת" (מוכר גם כ"לא, אין לי די") הוא שיר שהוקלט על ידי הזמר הישראלי קובי אוז. הוא יצא לאור בשנת 2004, על ידי חברת התקליטים הליקון, כסינגל מתוך אלבום האולפן השני של הזמר, דמעות וים.

== רקע וכתיבה ==
השיר נכתב, הולחן והופק על ידי אוז לבדו. הוא מורכב משני בתים המתחילים ב"למה את דואגת". הפזמון החוזר שלו הפך את השיר למוכר גם כ-"לא, אין לי די". עם השקת פלטפורמת הספוטיפיי עלה השיר לשם כחלק מהאלבום, ושם הצליח לצבור למעלה מ-3,000 השמעות. במצעד הפזמונים השבועי של גלי צה"ל דורג בשיאו במקום העשירי.

== מיקומי שיא ==

== הערות שוליים ==

קטגוריה:שירי 2004
קטגוריה:סינגלים מ-2004
קטגוריה:שירי קובי אוז
קטגוריה:שירים שנכתבו על ידי קובי אוז
קטגוריה:שירים שהופקו על ידי קובי אוז
קטגוריה:שירים שהולחנו על ידי קובי אוז
קטגוריה:שירים בעברית
קטגוריה:שירים על רגשות
קטגוריה:סינגלים בהוצאת הליקון
אלוהי (שיר)

"אלוהי" הוא שיר שהוקלט על ידי הזמר הישראלי קובי אוז. הוא יצא לאור בשנת 2009, על ידי חברת התקליטים הליקון, כסינגל מתוך אלבום האולפן השלישי של הזמר, מזמורי נבוכים.

== רקע וכתיבה ==
"אלוהי" נכתב, הולחן והופק על ידי אוז לבדו. ב-27 באוגוסט 2009 נכנס למצעד הפזמונים השבועי של גלי צה"ל במקום ה-14. ב-10 בספטמבר עלה למקום השלישי – המיקום הגבוה ביותר אליו הגיע. לבסוף יצא מהדירוג השבועי ב-24 בספטמבר לאחר ארבעה-עשר שבועות צעידה רצופה.

== מיקומי שיא ==

== הערות שוליים ==

קטגוריה:שירי 2009
קטגוריה:סינגלים מ-2009
קטגוריה:שירי קובי אוז
קטגוריה:שירים שנכתבו על ידי קובי אוז
קטגוריה:שירים שהופקו על ידי קובי אוז
קטגוריה:שירים שהולחנו על ידי קובי אוז
קטגוריה:שירים בעברית
קטגוריה:שירים על אלוהים
קטגוריה:סינגלים בהוצאת הליקון
בתוך עינייך

"בתוך עינייך" הוא סינגל שהוקלט על ידי הזמר הישראלי אלון אולארצ'יק בהשתתפות הצמד המוזיקלי קפה שחור חזק. את השיר הוציאה ב-4 בפברואר 2016 לאור חברת התקליטים Mobile1 Music כסינגל שלא מתוך אלבום אולפן.

== רקע וכתיבה ==
השיר נכתב על ידי הצמד ואולארצ'יק, שגם הפיק והלחין אותו. זהו חידוש לשיר "בעינייך", שהוציא אולארצ'יק כחלק מאלבומו הרביעי, בואי נגיד שאני שלך. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מחצי מיליון השמעות. ב-4 בפברואר 2016 נכנס ל במקום השמיני. ב-11 ביוני עלה למקום השישי – המיקום הגבוה ביותר אליו הגיע. לבסוף יצא מהדירוג השבועי ב-10 במרץ לאחר חמישה שבועות צעידה רצופה.

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|4 בפברואר 2016
|
|Mobile1 Music
|style="text-align:center;"|
|}

== הערות שוליים ==

קטגוריה:שירי 2016
קטגוריה:סינגלים מ-2016
קטגוריה:שירי אלון אולארצ'יק
קטגוריה:שירים בעברית
קטגוריה:שירים שנכתבו על ידי אלון אולארצ'יק
קטגוריה:שירים שהולחנו על ידי אלון אולארצ'יק
קטגוריה:שירים שהופקו על ידי אלון אולארצ'יק
קטגוריה:סינגלים בהוצאת Mobile1 Music
סופיה פרנס

סופיה פרנס (באנגלית: Sofia Pernas; נולדה ב-31 ביולי 1989) היא שחקנית אמריקאית, ילידת מרוקו המתגוררת כיום בלוס אנג'לס.<ref></ref> היא כיכבה בסדרה "The Brave" <small>(2017–2018)</small> של NBC ובסדרת הרפתקאות של פרמאונט+ "דם ואוצרות" <small>(2019–2022).</small>

== ביוגרפיה ==
פרנס נולדה ב-31 ביולי 1989 בפאס, מרוקו ועברה לארצות הברית כשהייתה בת חמש וגדלה במחוז אורנג', קליפורניה.<ref name="SoapShows"></ref> אמה במקור ממרוקו, ואילו אביה מגליסיה, ספרד; שניהם רב לשוניים. כתוצאה מכך היא דוברת חמש שפות: ערבית, אנגלית, ספרדית, צרפתית וגרמנית.

למרות שתכננה בתחילה קריירה בעיתונאות, היא הופנתה לקריירה של דוגמנות ומשחק על ידי סוכן שאיתר אותה.

== קריירה ==
בשנת 2009, גילמה את תפקידה הראשון בסרט הטלוויזיה "The Immortal Voyage of Captain Drake" מבית ערוץ Syfy.

בשנים 2015–2016 פרנס גילמה את מריסה סייראס באופרת הסבון הפופולרית "צעירים חסרי מנוח" והופיעה בסדרה הקומית "ג'יין הבתולה" בין השנים 2016–2017. 

בשנת 2017, היא כיכבה בתור האנה ריברה בסדרה "The Brave".

בשנים 2019–2022 שיחקה את לקסי ואזירי בסדרה "Blood & Treasure".

== חיים אישיים ==
פרנס החלה לצאת עם השחקן ג'סטין הארטלי במאי 2020.<ref></ref> הם נישאו במרץ 2021.<ref></ref> <ref></ref>

== פילמוגרפיה ==

=== קולנוע ===
{| class="wikitable"
|+
!שנה
!סרט
!תפקיד
!הערות
|-
| rowspan="2" |2011
|Age of the Dragons
|רייצ'ל
|
|-
|Underground
|מירה אנטונובה
|
|-
| rowspan="2" |2014
|Roger Corman's Operation Rogue
|ג'נה וואלאס
|
|-
|Indigenous 
|אלנה
|
|-
|2020
|Secret Society of Second-Born Royals
|הנסיכה אנה
|סרט מקורי של דיסני+
|-
|2021
|Green Ghost and the Masters of the Stone
|קארינה
|
|-
|2024
|סוניק - הסרט 3
|
|
|}

=== טלוויזיה ===
{| class="wikitable"
!שנה
! סדרה
! תפקיד
! הערות
|-
| 2009
| The Immortal Voyage of Captain Drake
| איזבלה דרייק
| סרט טלוויזיה של Syfy <small>(אנ')</small>
|-
| rowspan="2" | 2011
| NCIS
| סגן ראשון גבריאלה פלורס
| 2 פרקים
|-
| העוקץ
| האחות לופה
| פרק: "The Boys Night Out Job"
|-
|2012
|שיפוץ רומנטי <small>(אנ')</small>
|ליאה
|פרק: "Smitten"
|-
| 2015–2016
| צעירים חסרי מנוח
| מריסה סייראס
| 49 פרקים
|-
| 2016–2017
| ג'יין הבתולה
| קטלינה
| 5 פרקים
|-
| 2017–2018
| The Brave
| האנה ריברה
| תפקיד ראשי; 13 פרקים
|-
| 2018
| He Knows Your Every Move
| רמונה
| סרט טלוויזיה של LMN <small>(אנ')</small>
|-
| 2019–2022
| דם ואוצרות 
| לקסי ואזירי
| תפקיד ראשי (2 עונות); 25 פרקים
|-
| 2022
| זינוק לאתמול <small>(אנ')</small>
| תמי ז'אן ג'סופ / קרלה
| פרק: "A Decent Proposal"
|-
|2024
|כללי המשחק 
|בילי מטלון
|פרק: "Lexington"
|}

== קישורים חיצוניים ==

== הערות שוליים ==

קטגוריה:שחקניות קולנוע וטלוויזיה אמריקאיות
קטגוריה:אמריקאים ממוצא ספרדי
קטגוריה:מהגרים ממרוקו לארצות הברית
קטגוריה:מהגרות לארצות הברית
קטגוריה:אמריקאיות שנולדו ב-1989
קטגוריה:אמריקאים שנולדו ב-1989
ויליאם גאו

ויליאם גאו (באנגלית: William Gao, בסינית: 高鑫, פין-יין: Gāo Xīn; נולד ב-20 בפברואר 2003) הוא שחקן ומוזיקאי אנגלי. הוא ידוע בתפקידו כטאו ז'ו בסדרת הטלוויזיה "עוצר נשימה" המשודרת בנטפליקס, שעבורו היה מועמד לפרס אמי לתוכניות לילדים ולמשפחה בקטגוריית שחקן המשנה הטוב ביותר.<ref></ref>

גאו חבר בצמד מוזיקלי בשם Wasia Project, יחד עם אחותו הצעירה אוליביה הארדי.<ref></ref><ref></ref> במאי 2022 יצא לאור המיני-אלבום הראשון שלהם, .<ref></ref>

== ראשית חייו ==
גאו נולד ב-20 בפברואר 2003 בדרום קרוידון שבדרום לונדון, לונדון, הממלכה המאוחדת.<ref name="DOB"></ref><ref></ref> אביו אנגלי ואמו סינית שעברה לגור באנגליה בשנות העשרים לחייה.<ref></ref> הוא למד בבית הספר טריניטי ,<ref></ref> שם סיים את לימודיו בשנת 2022, ולמד במגמות סינית, מוזיקה ודרמה במסגרת בחינות ה-A-level. מאז גיל 11 הוא מנגן בפסנתר קלאסי,<ref></ref> והיה חבר במקהלת הבנים של בית הספר טריניטי.<ref></ref><ref></ref> במאי 2019 הוא הצטרף לתיאטרון הנוער הלאומי הממוקם בלונדון.<ref></ref>

== פילמוגרפיה ==
=== טלוויזיה ===
{| class="wikitable plainrowheaders sortable"
! scope="col" |שנה
! scope="col" |סדרה
! class="unsortable" scope="col" |תפקיד
! class="unsortable" scope="col" |הערות
|-
| scope="row" |2022–הווה
|עוצר נשימה
|טאו שו
|תפקיד ראשי (2 עונות); 16 פרקים
|}

=== תיאטרון ===
{| class="wikitable plainrowheaders sortable"
! scope="col" |שנה
! scope="col" |מחזה
! class="unsortable" scope="col" |תפקיד
! class="unsortable" scope="col" |אולם
! class="unsortable" scope="col" |הערות
|-
| rowspan="2" scope="row" |2016
|Shakespeare at 400
|פַּק
|רויאל פסטיבל הול
| style="text-align:center" |<ref></ref>
|-
| data-sort-value="Midsummer Night's Dream, A" |חלום ליל קיץ
|קאבווב
|גליינבון 
|
|-
| scope="row" |2022
| data-sort-value="Trials, The" |The Trials
|זאנדר
|דונמר וורהאוס 
| style="text-align:center" |<ref></ref>
|}

== פרסים ומועמדויות ==
{| class="wikitable plainrowheaders sortable"
! scope="col" |פרס
! scope="col" |שנה
! scope="col" |קטגוריה
! scope="col" |מועמד (ים)
!תוצאה
! class="unsortable" scope="col" |הערה
|-
! scope="row" |פרסי אמי לתוכניות לילדים ולמשפחה
| rowspan="2" |2022
|שחקן המשנה הטוב ביותר
| rowspan="2" |עוצר נשימה
|
| style="text-align:center" |<ref></ref>
|-
! scope="row" |Gay Times Honours
|פריצת דרך על המסך
|
| style="text-align:center" |<ref></ref>
|}

== קישורים חיצוניים ==

== הערות שוליים ==

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:שחקנים ילדים אנגלים
קטגוריה:מוזיקאים אנגלים
קטגוריה:אנגלים שנולדו ב-2003
מסתובבים

מסתובבים הוא שמו של אלבום האולפן הרביעי והאחרון של הזמרת איגי וקסמן אשר יצא בשנת 2006, בחברת התקליטים התו השמיני.
== רקע והפקה ==
לאחר שש שנים בהן לא הוציאה וקסמן אלבום, נודע בתחילת 2006 כי אלבום אולפן רביעי יופץ. באפריל באותה השנה הגיעה למועדון הבארבי בתל אביב-יפו, שם קיימה ערב השקה מיוחד עבור מסתובבים. במסגרת הערב, השתתף אורח מיוחד: חמי רודנר, בעלה לשעבר והמפיק המוזיקלי של שני אלבומי האולפן הראשונים שלה.<ref name=":0" />

בריאיון ל-ynet סיפרה וקסמן על השתתפותו של רודנר: .<ref name=":0" />

הסינגל המוביל "תמיד אוהב תמיד נפגע" זכה להצלחה נאה ברדיו כאשר דורג בשיאו במקום ה-12 במצעד העברי השבועי של רשת ג'.<ref></ref>

== רשימת רצועות ==

==קישורים חיצוניים==

== הערות שוליים ==

קטגוריה:אלבומי 2006
קטגוריה:אלבומי איגי וקסמן
קטגוריה:אלבומים בעברית
קטגוריה:אלבומי חברת התו השמיני
בוא איתי

"בוא איתי" הוא שיר שהוקלט על ידי הזמרת-יוצרת הישראלית איגי וקסמן.<ref name=":0"></ref> הוא יצא לאור ב-18 ביולי 2018, בהוצאה עצמית, כסינגל שלא מתוך האלבום.<ref name=":0" /> את השיר כתבו וקסמן ודותן מושנוב להפקה של מושנוב לבדו.<ref name=":0" /> השיר יצא שלוש שנים לאחר יציאת שירה האחרון של וקסמן, "אורות וצללים".<ref></ref>

השיר זכה לביקורות חיוביות מטעם מבקרים שונים.

== ביקורת ==
השיר נכתב והולחן על ידי איגי וקסמן ודותן מושנוב שהפיק אותו.<ref name=":0" /> בריאיון ארוך ל-ynet סקרו את השיר וראיינו את וקסמן על תהליך היצירה שלו.<ref name=":1" /> בתחילת הכתבה, נאמר: .<ref name=":1" /> במעריב נכתב: .

== וידאו קליפ ==
האודיו הרשמי של "בוא איתי" הועלה ליוטיוב ב-15 ביולי 2018.<ref name=":0" />

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|15 ביולי 2018
|תקליטור
|הוצאה עצמית
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2018
קטגוריה:סינגלים מ-2018
קטגוריה:שירי איגי וקסמן
קטגוריה:שירים בעברית
קטגוריה:שירים שנכתבו על ידי איגי וקסמן
קטגוריה:שירים שנכתבו על ידי דותן מושונוב
קטגוריה:שירים שהולחנו על ידי איגי וקסמן
קטגוריה:שירים שהולחנו על ידי דותן מושונוב
קטגוריה:שירים שהופקו על ידי דותן מושונוב
כריסטיאן מלינוב

כריסטיאן אלכסנדרוב מלינוב (בבולגרית: Кристиян Александров Малинов; נולד ב-30 במרץ 1994 בפטריץ' שבבולגריה) הוא כדורגלן בולגרי המשחק בעמדת הקשר האחורי בנבחרת בולגריה.

== קריירת מועדונים ==
מלינוב גדל במחלקות הנוער של בלטיסטה פטריץ', פירין 2001 וליטקס לובץ'. ב-18 ביולי 2013 הושאל מלינוב למשך עונת לדוברודז'ה דובריץ' מליגת המשנה הבולגרית. הוא ערך 26 הופעות ליגה במדי המועדון, בהן הבקיע ארבעה שערים. לאחר תום העונה חזר לליטקס לובץ' ושיחק עמה בליגת העל הבולגרית, ובסך הכל ערך 44 הופעות ליגה במדי המועדון, בהן הבקיע ארבעה שערים.

ב-14 ביוני 2016 חתם מלינוב בצסק"א סופיה מליגת העל הבולגרית. הוא ערך 105 הופעות ליגה במדי המועדון, בהן הבקיע ששה שערים.

ב-19 באוגוסט 2020 חתם מלינוב בלוון מליגת העל הבלגית. ב-22 באוגוסט ערך את הופעת הבכורה שלו במועדון, בהפסד 3-1 לשרלרואה במסגרת המחזור השלישי בליגה לעונת . ב-26 בדצמבר הבקיע את שער הבכורה שלו במועדון, בהפסד 2-1 לאוסטנדה במסגרת המחזור ה-19 בליגה. הוא שיחק במועדון במשך שלוש עונות, בהן ערך 66 הופעות ליגה והבקיע שני שערים. ב-8 באוגוסט 2023 שוחרר מהמועדון.

== קריירה בינלאומית ==
ב-7 בפברואר 2015 ערך מלינוב את הופעת הבכורה שלו בנבחרת בולגריה, בתיקו 0-0 נגד נבחרת רומניה במשחק ידידות.

== קישורים חיצוניים ==

== הערות שוליים ==

קטגוריה:כדורגלנים בולגרים
קטגוריה:קשרי כדורגל בולגרים
קטגוריה:כדורגלני ליטקס לובץ'
קטגוריה:כדורגלני צסק"א סופיה
קטגוריה:כדורגלני לוון
קטגוריה:כדורגלני נבחרת בולגריה
קטגוריה:בולגרים שנולדו ב-1994
שובי נפשי

שובי נפשי היא ישיבת מקובלים ומכון להוצאת ספרים בירושלים בראשות הרב עזריאל מנצור.

== ישיבה ==
בישיבה עשרות תלמידים, והיא מגדירה עצמה כישיבת מקובלים, בה לומדים קבלה החל משעה 4 בבוקר, ולאחר תפילת שחרית מתפצלים הלומדים למספר מסלולים: לימודי קבלה, לימוד גמרא, ולימוד למבחני הוראה ודיינות. הישיבה שוכנת ברחוב הבעש"ט 2 בירושלים.

== מכון הוצאת ספרים ==
המכון עוסק בהוצאת ספרי קודש מדפוסים ישנים וכתבי יד רבים הנמצאים בספריית המכון. המכון הגיה והוציא לאור עשרות ספרים,<ref></ref> ביניהם הוצאה מחדש של ספרי הרב חיים פאלאג'י. עוד הוציא המכון ספרים מאת רבי מאיר ביקייאם, הרב יונתן אייבשיץ, הרב חיים ויטאל, ועוד. ההוצאה הוקמה לפני כ-25 שנה, ומלבד הוצאה מחדש מספרים וכת"י ישנים היא מוציאה לאור את הקובץ "ארזים" ובו מאמרים מאת אנשי הישיבה ועלון שבועי בשם "שפתי ישנים" ובו קטעים חדשים מכתבי יד.

== קישורים חיצוניים ==

* [https://shuvinafshi.org/iw/about/ אודות מוסדות "שובי נפשי"], ב[https://shuvinafshi.org/iw/ אתר ישיבת שובי נפשי].

* 
* 
* 

== הערות שוליים ==

קטגוריה:הוצאה לאור
קטגוריה:ישיבות מקובלים
תחנת איירפורט ונוקובו

איירפורט ונוקובו (ברוסית: Аэропорт Внуково) היא תחנה סופית בקו סולנצבסקאיה של הרכבת התחתית של מוסקבה. התחנה ממוקמת ברובע ונוקובו, מתחת למגרשי החניה של נמל התעופה הבין-לאומי ונוקובו, שממנו קיבלה את שמה.

ונוקובו הפך לראשון בשדות התעופה של מוסקבה, עם גישה ישירה למטרו והראשון מסוגו ברוסיה, שממוקם מתחת לנמל תעופה.

התחנה נפתחה ב-6 בספטמבר 2023, כחלק מהקטע "רסקזובקה" - "איירפורט ונוקובו"<ref></ref>.

==קישורים חיצוניים==

== הערות שוליים ==

איירפורט ונוקובו
טעות מוחלטת ממוצעת

בסטטיסטיקה, טעות מוחלטת ממוצעת או שגיאה מוחלטת ממוצעת (Mean Absolute Error או בקיצור MAE) של אומד מודדת את ממוצע גודל ה"טעויות", כלומר ההבדל בין האומד לבין מה שנאמד. ההבדל נובע בגלל האקראיות או בגלל שהאומד לא לוקח בחשבון מידע שיכול לייצר אומד מדויק יותר. מחשבים אותה על ידי סכימת כלל השגיאות המוחלטות חלקי גודל הדגימה:

<math display="block">\mathrm{MAE} = \frac{\sum_{i=1}^n\left| y_i - x_i\right|}{n} =\frac{\sum_{i=1}^n\left| e_i \right|}{n}</math>
=== שימושים והשוואות ===
משתמשים במטריקה זאת בשביל להעריך נכונות ניבויים של מודלי למידת מכונה (בתחום זה הן נקראות מטריקות הערכה). מטריקת הערכה נפוצה אחרת בה נהוג להשתמש בהקשר זה היא טעות ריבועית ממוצעת (שר"ב). ההבדל ביניהם היא ש-שר"ב "מענישה" יותר (נותנת משקל רב יותר) עבור שגיאות גדולות יותר (זאת בשל ההעלאה בריבוע), ולכן יותר רגישה לחריגים חשודי טעות מאשר טעות מוחלטת ממוצעת. מטריקת ההערכה אחרת היא הפסד הובר, שהיא שילוב שתי המטריקות.

קטגוריה:סטטיסטיקה
Some Other Guy

"Some Other Guy" הוא שיר רית'ם אנד בלוז, שנכתב על ידי ג'רי ליבר ומייק סטולר וריצ'י בארט . השיר ראה אור לראשונה כסינגל שבוצע על ידי בארט, וכלל פסנתר חשמלי שהיה אז צליל יוצא דופן במוזיקת פופ. זמן קצר לאחר מכן בוצעה גרסת כיסוי לשיר על ידי הביטלס, השיר היה סטנדרט בסצנת מוזיקת ביט.

לשיר מספר גרסאות כיסוי נוספות, בין היתר של The Big Three , לד זפלין, The Smithereens והמחפשים.<ref></ref>

==גרסת הביטלס==

השיר היה חלק מהרפרטואר המוקדם של הביטלס, וקיים גם סרט שלהם מבצעים אותו בהופעה חיה במועדון הקאוורן בליברפול. איכות הצילום גרועה אך ניתן לראות שם את ג'ון לנון ופול מקרטני שרים אותו ב-22 באוגוסט 1962.

זו הפעם הראשונה בה צולם רינגו סטאר, כמתופף הלהקה, לאחר שפיט בסט עזב את הלהקה שבוע קודם לכן.

בסוף הסרטון ניתן לשמוע מעריץ בקהל צועק "אנחנו רוצים פיט!" קטע זה הוצג באנתולוגיה של הביטלס, בעוד שגרסת BBC שוחררה באלבום Live at the BBC ב-1994.

פיט בסט הוציא קאבר לשיר באלבומו משנת 1965, Best of The Beatles. הגרסה של בסט והגרסה של הביטלס דומות בצליל ובמבנה.

בסדרת הטלוויזיה בת שלושה חלקים "סילה" שרה שרידן סמית' את השיר כשהיא מגלמת את סילה בלאק.

== קישורים חיצוניים ==

* [https://www.youtube.com/watch?v=nisU8XDl-dM סרטון השיר Some Other Guy] בביצוע הביטלס, באתר יוטיוב
* [https://www.youtube.com/watch?v=JsgFaoVMb_U סרטון השיר בביצוע המקורי של ריצ'י בארט], באתר יוטיוב

== הערות שוליים ==

קטגוריה:שירי 1962
קטגוריה:שירי 1994
קטגוריה:סינגלים מ-1962
קטגוריה:שירי הביטלס
קטגוריה:שירים באנגלית
קטגוריה:שירי R&B
פריבילגיה של לוחם החזית

פריבילגיה של לוחם החזית (בגרמנית: Frontkämpferprivileg) הייתה פטור שנתנה ממשלת גרמניה הנאצית בין השנים 1933 ל-1935 ליהודי גרמניה שלחמו למען גרמניה במהלך מלחמת העולם הראשונה אך עמדו בפני פיטורים מתפקידים רשמיים תחת חקיקה אנטי-יהודית נאצית לפני מלחמת העולם השנייה.

החוק לשיקום שירות המדינה המקצועי מ-7 באפריל 1933 נועד לאלץ את כל ה"לא-ארי<nowiki/>ם" לפרוש ממקצוע עריכת הדין ומשירות המדינה. חוקים אנטי-יהודיים אחרים שהתקבלו ב-1933 ביקשו לגרש יהודים מתחומים אחרים בחיים הציבוריים. מהלכים אלה הובילו למחאה של קפטן ליאו לוונשטיין, נשיא אגודת חיילי החזית היהודים, <ref></ref>שכתב למנהיג הנאצי אדולף היטלר כדי להתלונן. הוא ציין כי מתוך חצי מיליון היהודים בגרמניה, 96,000 שירתו במלחמה ו-12,000 נספו. הוא כתב:

גם נשיא הרייך פאול פון הינדנבורג, פילדמרשל לשעבר במלחמת העולם הראשונה, ביטא אי הסכמה במכתב להיטלר:

הינדנבורג התעקש שיש לאפשר לחיילי החזית היהודים ולבניהם להמשיך בעבודתם. החוק מ-7 באפריל 1933 כלל אפוא סעיף שפטר אנשים כאלה, ויצר את מה שנקרא Frontkämpferprivileg (פריבילגיה של לוחם חזית). להפתעת הנאצים, קרוב ל-50% מהפקידים היהודים שעמדו בפני פיטורים הצליחו להוכיח שהם נכנסו לקטגוריה הזו. <ref>Longerich, Peter (1998). </ref> עם זאת, הפריבילגיה בוטלה לאחר מותו של הינדנבורג כאשר חוקי נירנברג משנת 1935 הנהיגו אפליה שיטתית של יהודים ושללו מהם אזרחות.<ref name="Childs2014"></ref>

== הערות שוליים ==

קטגוריה:יהודים בצבא הגרמני במלחמת העולם הראשונה
קטגוריה:גרמניה הנאצית: חוק ומשפט
קטגוריה:שואת יהודי גרמניה
קטגוריה:1933 בגרמניה
אות מסדר האריה הלבן

אות מסדר האריה הלבן (בצ'כית: Řád Bílého lva) הוא העיטור הגבוה ביותר בצ'כיה. עיטור זה הוא המשכו של עיטור צ'כוסלובקי בעל אותו השם משנת 1922 שהוענק לזרים.

ההשראה לעיטור הזה הגיעה מצלב האצולה הצ'כית שנוצר ב-1814 על ידי הקיסר פרנץ השני והוענק ל-37 מאצילי ממלכת בוהמיה.

==קישורים חיצוניים==

==הערות שוליים==

*
קטגוריה:אותות, עיטורים ומדליות
קטגוריה:צ'כיה
איפסו יורה

איפסו יורה (בלטינית: Ipso jure) הוא ביטוי לטיני, המתורגם כ"על פי החוק עצמו". הוא משמש כתואר הפועל. <ref>
[http://www.collinsdictionary.com/dictionary/english/ipso-jure ipso jure]. CollinsDictionary.com. Collins English Dictionary - Complete & Unabridged 11th Edition. Retrieved October 09, 2012.</ref>

== שימוש ==
הביטוי משמש לתיאור השלכות משפטיות המתרחשות על ידי החוק עצמו. לדוגמה, אם נכס מוחזק בשכירות בשלמותו על ידי בעל ואישה, שלאחר מכן מתגרשים, הנכס הופך איפסו יורה, כלומר מטבעו של החוק עצמו, לצורת שכירות אחרת, בדרך כלל שכירות משותפת, כשהנישואים מתמוססים. דוגמה נוספת היא שחוזים המקימים שותפויות קובעים לעיתים כי השותפות מפורקת איפסו יורה, כלומר על פי המשפט, או החוק, אם שותף אחד מנסה למכור את חלקו בשותפות. במצבים הללו, כאשר מתרחשת עובדה משמעותית מבחינה משפטית, מערכות יחסים אחרות משתנות אוטומטית על ידי החוק.

== הערות שוליים ==

קטגוריה:לטינית: מונחים משפטיים
אחמד אל-חשאני

אחמד אל-חשאני (בערבית: أحمد الحشاني; נולד ב-4 באוקטובר 1956)<ref>https://www.tap.info.tn/en/Portal-Politics/16515665-biography-of-new</ref> הוא ראש ממשלת תוניסיה.

== ביוגרפיה ==
חשאני למד בפקולטה למשפטים ומדעי המדינה של אוניברסיטת תוניס . הוא הועסק כמנהל משאבי אנוש בבנק המרכזי של תוניסיה .<ref>.</ref>

== קריירה פוליטית ==
ב-1 באוגוסט 2023, חשאני מונה על ידי הנשיא קייס סעיד להקים את הממשלה. הוא החליף את נג'לא בודן רמדאן שהודחה באותו יום.<ref></ref><ref></ref>

== דעותיו ==
הוא תומך בחילוניות ובשוויון בין נשים לגברים, והוא עוין למפלגות איסלמיסטיות.

==קישורים חיצוניים==

== הערות שוליים ==

קטגוריה:ראשי ממשלת תוניסיה
קטגוריה:ילידי 1957
קטגוריה:תוניסאים שנולדו במאה ה-20